**NAČRT DELA POUKA NA DALJAVO 3**

Razred: **3.a** Učiteljica: **Irena Zevnik**

(**3. teden:** od 30.3. do 3.4.2020) Predmet: SLJ, MAT, SPO, GUM, LUM, ŠPO

**Pozdravljeni učenci in starši!**

Najprej hvala vsem, saj ste do sedaj zelo pridno sodelovali in mi pošiljali sporočila in slike o vašem delu. Napisala vam bom **okvirni** program dela za **ta teden**. Sproti pa bom sledila vašemu delu, vam odgovarjala na sporočila, vprašanja in poslala še kakšno nalogo ali zadolžitev. Rešujte, kolikor lahko. Najbolj važno pa je, da **berete vsak dan**, na glas, vsaj 10 minut, da **utrjujete poštevanko**, pomagate pri domačih opravilih in ste čim več na svežem zraku.

**SLJ:** VOŠČILNICE, VOŠČILO

-.V DZ, str.87, 88, 89, 90, preberi besedilo, navodilo in reši naloge. V **zvezek z vmesno črto** pa nariši voščilnico in sestavi voščilo za velikonočne praznike. Lahko jo tudi resnično izdelaš, napišeš in pošlješ nekomu po pošti.

- Upam, da ti je bil všeč odlomek iz pravljice SNEŽENI MOŽ. V **zvezek za književnost** odgovori na vprašanja!

1. Kdo je avtorica pravljice Sneženi mož?

2. Opiši sneženega moža!

3. Kaj je iskal?

4. Zakaj ni našel rož?

5. Koga vse je srečal?

6. Ali je našel rože?

**7. Kako se pravljica konča?**

. **Naslednji dan** napiši nadaljevanje, kako se pravljica konča. Uporabi svojo domišljijo. Lahko napišeš, narišeš ali narediš strip.

**MAT:** Utrjevanje poštevanke števil 2,3,4,5,10. Poštevanka in deljenje s številom 6. Reševanje DZ, str. 47,48,49,50,51. (**\***Utrjevanje poštevanke s pomočjo **DOMIN**, ki si jih boš sam izdelal).

**SPO**: Večkrat preberi besedilo v **učbeniku**, str.43, **LUNA IN LUNINE MENE**. Lahko si izdelaš luno, kot kaže navodilo. Opazuj, kakšno obliko ima luna v tem tednu.

**LUM:** Izdelaj si **domine** iz tršega papirja. Glej prilogo (3 priloge)!

**GUM:** Ponovi vse pesmice, ki smo se jih učili do sedaj. Koliko jih je?

**ŠPO:** Poišči primeren prostor in vadi skoke s kolebnico ali vrvico!